open-index/open-wikipedia-markdown huggingface dataset:
Concello de Värnamo

**Värnamo** é un concello sueco no condado de Jönköping. A súa capital é a localidade de Värnamo.

O concello está situado na parte suroeste da meseta meridional de Suecia, e a zona é rica en turbeiras. Värnamo pertence á distintiva zona industrial a pequena escala de Finnveden, onde preto dunha cuarta parte dos residentes con traballo estaban empregados na industria manufacturera, que consiste principalmente en pequenas empresas.

Dende a fundación do concello en 1971 a poboación aumentou, e en decembro de 2024 Värnamo tiña 34 542 habitantes. 

## Notas
Concello de Trelleborg

**Trelleborg** é un concello sueco no condado de Escania. A súa capital é a localidade de Trelleborg, situada a uns 30 quilómetros ao sur de Malmö.

A zona que conforma o concello ten algúns dos solos máis fértiles de Suecia e é unha zona claramente agrícola. O porto da súa capital, con conexións internacionais de ferry, caracteriza a actividade económica local. No porto establecéronse empresas de transporte de mercadorías.

Dende a súa fundación en 1871 e ata a metade dos anos 80 o concello perdeu poboación. Despois a tendencia cambiou e o seu número de habitantes aumentou ata o presente. En decembro de 2024 vivían no municipio 47 269 persoas. 

## Notas
Puílla

O topónimo **Puílla** pode referirse a:

;En Galiza
***Puílla**, lugar da parroquia de Nebra, no concello de Porto do Son;
***Puílla Boa**, lugar da parroquia de Nebra, no concello de Porto do Son.
Igloolik

**Igloolik** (en silabario inuktitut: ᐃᒡᓗᓕᒃ; *Iglulik*) é unha localidade predominantemente inuit da rexión de Qikiqtaaluk, en Nunavut, no Canadá. Debido a que a súa localización na illa Igloolik está moi preto da península de Melville, a miúdo pénsase erroneamente que está na península. O nome "Igloolik" significa "aquí hai unha casa". Deriva de *iglu* que significa casa ou edificio, e refírese ás casas de céspede que estaban orixinalmente na zona, non aos iglús de neve. En inuktitut os residentes chámanse Iglulingmiut (o sufixo *miut* significa "pobo de").

## Demografía 
## Notas 
## Véxase tamén
Fillaboa

Como topónimo **Fillaboa** pode referirse a:

;En Galiza
***Fillaboa**, lugar da parroquia de Salvaterra, no concello de Salvaterra de Miño;
***A Quinta de Fillaboa**, lugar da parroquia de Arantei, no concello de Salvaterra de Miño;
***A Quinta de Fillaboa**, lugar da parroquia de Cabreira, no concello de Salvaterra de Miño.

## Véxase tamén
### Outros artigos
And So It Begins (filme)

***And So It Begins*** é un filme documental filipino de 2024 dirixido por Ramona Diaz e que se centra na campaña presidencial de Leni Robredo de 2022. É a continuación do filme de 2020 *A Thousand Cuts*.

Foi escollido como candidato de Filipinas para o Óscar ó mellor filme internacional na 97ª edición dos premios, mais finalmente non foi nomeado.

## Notas 
## Véxase tamén 
### Outros artigos 
* Filmes de Filipinas propostos ó Óscar ó mellor filme internacional
* Filmes propostos ó mellor filme internacional na 97ª edición dos Óscar
Cándido Regueira Martínez

**Cándido Regueira Martínez**, nado en Ortigueira, foi un político galego.

## Traxectoria 
Emigrante retornado de América con fortuna. Participou na construción do cemiterio de Requeixo, e constru-iu a Casa reitoral da parroquia de Santa Marta en 1870. Foi elixido deputado polo distrito de Ortigueira nas eleccións de 1873. En 1879 saltou a noticia da súa candidato a deputado por Ortigueira,, aínda que finalmente retirou a candidatura para apoiar ao candidato gobernamental Emilio Sánchez Pastor.

## Notas
Concello de Tidaholm

**Tidaholm** é un concello sueco no condado de Västra Götaland, que pertencía anteriormente ao desaparecido condado de Skaraborg. A súa capital é a localidade de Tidaholm. En decembro do ano 2024 o municipio tiña unha poboación de 12 805 habitantes.

## Xeografía 
O concello está situado na parte oriental da provincia histórica de Västergötland e limita ao sueste co municipio de Habo e ao sur co de Mullsjö, ámbolos dous no condado de Jönköping, ao oeste co concello de Falköping, ao norte co de Skövde e ao nordés co de Hjo, estes no condado de Västra Götaland. O río Tidan flúe de sur a nordeste.

## Notas
Concello de Svenljunga

**Svenljunga** é un concello sueco no condado de Västra Götaland, anteriormente pertencente ao desaparecido condado de Älvsborg. A súa capital é a localidade de Svenljunga. En decembro do ano 2024 o municipio tiña unha poboación de 10 747 habitantes. 

## Notas
Concello de Ödeshög

**Ödeshög** é un concello sueco no condado de Östergötland. A súa capital é a localidade de Ödeshög, o que o converte nun dos 42 municipios teñen como capital a unha antiga localidade municipal.

O concello está situado na beira oriental do lago Vättern e está formado por terreo lixeiramente montañoso no sur e por chairas no norte. 

Dende a década de 1980 o concello perdeu poboación, recuperándose lixeiramente a partir de 2015. En decembro do ano 2024 Ödeshög tiña 5 237 habitantes.

## Notas
Rúa Rosalía de Castro (Vigo)

A **rúa de Rosalía de Castro** é unha vía urbana da cidade galega de Vigo. Comeza na intersección da rúa Marqués de Valadares coa rúa de Colón, e termina confluíndo nunha rotonda coa rúa de García Barbón. Ten unha lonxitude de 700 metros.

## Historia
miniatura|Salinas no Centro Arqueolóxico de Salinae.
A rúa de Rosalía de Castro é unha vía relativamente recente, proxectada a finais do século XX. Porén, foi xa proxectada a principios do século XX por Ramiro Pascual e Manuel Cominges. 

Existen antecedentes dun camiño que unía Vigo con Redondela onde actualmente está construída a rúa Rosalía de Castro, o que poderíamos considerar o seu precursor. Tratábase dun camiño que bordeaba o mar e no que apenas había construcións, agás algunha vivenda de familias catalás que se instalaron na cidade co auxe da explotación conserveira e da sardiña. 

Finalmente, en 1989, aprobouse a conceptualización da rúa no Plan Especial de Reforma Interior de Vigo (PERI). En 1993, con Carlos Príncipe como rexedor da cidade, apróbase o Plan de Reordenamento Xeral Urbano de 1993 (PXOU93). Así, finalmente un ano despois, en 1994, comeza a súa construción por tramos. En 1995 inaugurouse un segundo tramo até a rúa Oporto, e finalmente en 2011 rematouse o último tramo ata a rotonda de García Barbón.

A rúa está situada sobre un antigo asentamento romano, concretamente unhas salinas, o que obrigou á modificación do proxecto orixinal da rúa. Ademais, creouse un museo denominado Centro Arqueolóxico de Salinae. En 2006, no transcurso das obras da rúa, atopáronse tamén un áncora de pedra e varias pezas cerámicas.

## Toponimia
A rúa recibe a súa denominación da escritora galega Rosalía de Castro.

## Morfoloxía e urbanismo
miniatura
A rúa ten unha lonxitude de 700 metros e posúe catro rotondas. Cada unha delas ten unha estatua:
* Monumento a Rosalía de Castro.
* Olivo centenario. Instalado en 2015, procedente da Serra de Cádiz.
* Monumento *Como chove miudiño*, de Forcarei, que representa unha pinga de choiva e que toma o seu nome dun poema de Rosalía.
* Ciberfonte de Rosalía de Castro, cunha pantalla LED instalada en 2017.miniatura|Centro de Saúde da rúa Rosalía de Castro.

## Notas 
## Véxase tamén
### Outros artigos
* Rosalía de Castro
* Avenida de Castelao (Vigo)
Matanzas

**Matanzas** é un concello e cidade de Cuba, capital da provincia homónima. Foi fundada en outubro de 1693 entre a desembocadura dos ríos Yumurí, San Juan e Canímar. Segundo datos de 2021 tiña 162&nbsp;964 habitantes.

## Notas 
## Véxase tamén 
### Outros artigos 
*Municipios de Cuba
Concello de Tomelilla

**Tomelilla** é un concello sueco no condado de Escania. A súa capital é a localidade de Tomelilla. En decembro do ano 2024 o municipio tiña unha poboación de 13 639 habitantes.

O concello do Tomelilla atópase na rexión de Österlen e limita cos concellos de Simrishamn, Kristianstad, Hörby, Sjöbo e Ystad. 

## Notas
Mummola

***Mummola*** é un filme finlandés-sueco de 2023 escrito e dirixido por Tia Kouvo, no seu debut como directora. Está protagonizado por Leena Uotila, Ria Kataja, Elina Knihtilä e Tom Wentzel, e conta a historia dunha reunión familiar anual de Nadal na cal aumentan as tensións habituais. Baséase na curtametraxe de Kouvo de 2018 co mesmo nome.

Foi escollido como candidato de Finlandia para o Óscar ó mellor filme internacional na 97ª edición dos premios, mais finalmente non foi nomeado.

## Personaxes 
* Ria Kataja como Susanna
* Elina Knihtilä como Helena
* Leena Uotila como Ella
* Tom Wentzel como Lasse
* Jarkko Pajunen como Risto
* Sakari Topi como Simo
* Elli Paajanen como Hilla
* Toomas Talikka como Kassu

## Notas 
## Véxase tamén 
### Outros artigos 
* Filmes de Finlandia propostos ó Óscar ó mellor filme internacional
* Filmes propostos ó mellor filme internacional na 97ª edición dos Óscar
Concello de Vilhelmina

**Vilhelmina** é un concello sueco no condado de Västerbotten, na provincia histórica de Laponia. A súa capital é Vilhelmina, a única localidade do municipio.

Vilhelmina é un concello de montaña con bosques e turbeiras no leste e montañas con bosques de bidueiros e breixeiras montañosas sen árbores no oeste. O bosque e a montaña foron a base tradicional da economía local, pero no presente o sector servizos, que inclue un crecente sector turístico, domina a actividade do concello.

Con excepción de mediados dos anos 70, a poboación diminuíu constantemente desde a constitución do municipio en 1971. En decembro de 2024 Vilhelmina tiña unha poboación de 6 229 habitantes.

## Historia administrativa 
A área do concello correspóndese coa da parroquia de Vilhelmina onde en 1874, cando se aplicou a reforma municipal de 1862 en Laponia.

No concello rural estableceuse o 23 de marzo de 1917 a localidade municipal de Vilhelmina, que sería disolta en 1947, cando se fundou o *köping* Vilhelmina tras separarse do municipio rural.

A reforma municipal de 1952 non cambiou ás divisións administrativas da zona, xa que nin o condado de Västerbotten nin o de Norrbotten víronse afectados por ela.

No ano 1965 o concello rural incorporouse ao köping. O actual concello de Vilhelmina naceu coa reforma municipal de 1971 despois da transformación doköping de Vilhelmina.

## Xeografía 
O concello de Vilhelmina limita ao sur co municipio de Dorotea, ao sueste co de Åsele, ao leste co de Lycksele e ao norte co de Storuman, todos eles no condado de Västerbotten. Tamén fai fronteira ao oeste co concello noruegués de Hattfjelldal, e ao suroeste co de Strömsund, no condado de Jämtland. É o municipio máis grande do condado de Västerbotten por área.

## Notas
Receptor de C3a

O **receptor de C3a** (**C3aR**), tamén coñecido como **receptor do compoñente do complemento 3a 1** (**C3AR1**) é unha proteína de tipo receptor acoplado á proteína G que intervén nas reaccións do sistema do complemento.

Este receptor únese ao compoñente do complemento 3a (C3a), aínda que hai probas limitadas de que este receptor tamén se une a C4a en mamíferos inferiores. Isto aínda está por probar que é certo en humanos. O receptor de C3a modula a inmunidade, artrite, obesidade inducida pola dieta e cancros.

## Agonistas e antagonistas 
Descubríronse agonistas e antagonistas potentes e selectivos para o C3aR.

## Notas 
## Véxase tamén 
### Outros artigos 
* Receptor de C5a
* Receptor do complemento

### Bibliografía 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

### Ligazóns externas 
* 
* 
*
Francisco Palacios Sevillano

**Francisco Palacios Sevillano**, nado en Estremadura e finado en Toledo o 16 de xullo de 1912, foi un arquiveiro e político español.

## Traxectoria 
Axudante de segundo grao do Arquivo Xeral de Galicia en 1847. Foi elixido deputado polo distrito de Ordes nas eleccións de 1873. Foi director do Arquivo Histórico de Toledo dende 1876. Xubilouse como arquiveiro en 1903. Foi concelleiro de Toledo. Finou en Toledo o 16 de xullo de 1912.

## Notas
Concello de Svedala

**Svedala** é un concello sueco no condado de Escania. Atópase ao carón de Malmö e pertence á súa área metropolitana. A súa capital é a localidade de Svedala. En decembro do ano 2024 o municipio tiña unha poboaciñon de 23 581 habitantes. 

## Notas
Península de Melville

A **península de Melville** é unha gran península situada na zona do Ártico do Canadá, ao norte da baía de Hudson en Nunavut.

## Xeografía 
A península de Melville ten unha superficie de 65&nbsp;000 km² e está unida ao continente americano polo istmo de Rae, cunha anchura de só 65 km. Adéntrase no mar uns 400 km e ten unha anchura máxima de 220 km. No seu interior está o lago Hall. Está limitada do seguinte xeito: ao sur, as augas da baía Repulse e do estreito Frozen sepárana da illa Southampton; ao leste, as augas da conca de Foxe, situándose na metade deste tramo de costa a baía Parry; ao norte, as augas do estreito de Fury e Hecla, que a separan da illa de Baffin; ao oeste, as augas do golfo de Boothia, encontrándose tamén máis ou menos na súa metade a baía Garret e, un pouco máis ao sur, a illa Wales.

## Notas
Juan Martínez de Tejada

**Juan Martínez de Tejada**, finado en Pontedeume a finais de decembro de 1896, foi un notario e político galego.

## Traxectoria 
Notario. Foi elixido deputado polo distrito de Pontedeume nas eleccións de 1873. Foi notario de Pontedeume. Finou en Pontedeume a finais de decembro de 1896.

## Notas
Rita (filme de 2024)

***Rita*** é un filme guatemalteco de 2024 escrito, coproducido, coeditado e dirixido por Jayro Bustamante. Está protagonizado por Giuliana Santa Cruz, no papel dunha moza de 13 anos que logo de fuxir do seu abusivo pai, queda atrapada nunha institución estatal. Baséase nos feitos reais da traxedia de Hogar Seguro Virgen de la Asunción de 2017.

Foi escollido como candidato de Guatemala para o Óscar ó mellor filme internacional na 97ª edición dos premios, mais finalmente non foi nomeado.

## Personaxes 
* Giuliana Santa Cruz como Rita
* Glendy Asturias Rucal como Gladys
* Ángela Joana Quevedo como Sulmi
* Alejandra Vásquez Carrillo como Bebé
* André Sebastián Aldana como "La Terca"
* Ernesto Molina Samperio como William
* María Telón como Celia
* Sabrina De La Hoz como Monitora
* Margarita Kenéfic como Ernestina
* Juan Pablo Olyslager como oficial de policía
* Guie Cuyun como oficial de policía

## Notas 
## Véxase tamén 
### Outros artigos 
* Filmes de Guatemala propostos ó Óscar ó mellor filme internacional
* Filmes propostos ó mellor filme internacional na 97ª edición dos Óscar
Österåker

**Österåker** é un concello sueco no condado de Estocolmo. A súa capital é a localidade de Åkersberga.

A actividade económica local está dominada polo comercio e o sector servizos. Algo máis da metade dos ocupados do municipio desprázanse para traballar fóra de Österåker.

Desde a constitución do concello en 1983, a tendencia poboacional foi positiva. EN decembro de 2024 o municipio tiña unha poboación de 49 787 habitantes.

## Notas
Concello de Åmål

**Åmål** é un concello sueco no condado de Västra Götaland. Anteriormente pertenceu ao desaparecido condado de Älvsborg. A súa capital é a localidade de Åmål.

O concello está situado na beira occidental do lago Vänern, no nordés da provincia histórica de Dalsland. Dende o século XIX a economía local pola industria da enxeñaría, e posteriormente complementouse cunha industria turística en crecemento.

O crecemento da poboación foi, salvo algúns anos, negativo desde os anos sesenta. En decembro de 2024 o municipio tiña 11 906 habitantes.

## Xeografía 
O concello de Åmål atópase no norte do condado de Västra Götaland. Ao norte limita co municipio de Säffle no condado de Värmland. Ao sueste ten unha fronteira marítima con Lidköping, ao sur limita con Mellerud, e ao oeste con Bengtsfors, todos eles en Västra Götaland.

## Notas
San José de las Lajas

**San José de las Lajas** é un concello e cidade de Cuba, capital da provincia de Mayabeque. Segundo datos de 2021 tiña 80&nbsp;960 habitantes. Limita ao norte coa provincia da Habana e o concello de Jaruco, ao sur con Batabanó, Melena del Sur e Güines e ao oeste con Bejucal e Quivicán.

## Notas 
## Véxase tamén 
### Outros artigos 
*Municipios de Cuba
Concello de Tjörn

**Tjörn** é un concello sueco no condado de Västra Götaland. Anteriormente pertencía ao desaparecido condado de Gotemurgo e Bohus. As úa capital e localidade máis grande é Skärhamn.

O muncipio está formado pola illa de Tjörn e 1 500 illas, illotes e cons que a rodean, a meirande parte desabitados. A illa principal está cortada por amplas baías e está atravesada por unha gran cantidade de vales de fractura. Os fondos dos vales están cheos de arxila e úsanse como terras de cultivo e pasto.  

A actividade económica local tivo unha forte conexión coa situación xeográfica do concello no mar. Entre estas industrias no municipio hai navieiras, estaleiros, industria conserveira de peixe e de operacións portuarias. 

Dende a fundación do concello en 1971 a tendencia poboacional foi positiva, cun rápido crecemento da poboación ata mediados dos anos 90. En decembro do ano 2024 o municipio tiña 16 092 habitantes. 

## Notas
Jette

**Jette** é un dos 19 concellos da rexión de Bruxelas-Capital, en Bélxica. Situado na parte noroeste da rexión, limita coa cidade de Bruxelas, Ganshoren, Koekelberg e Molenbeek-Saint-Jean, así como cos concellos flamengos de Asse e Wemmel. Como é habitual en todos os concellos desta rexión, é legalmente bilingüe (francés-neerlandés).

## Demografía 
Segundo datos do 1 de xaneiro de 2024, tiña unha poboación de 54&nbsp;107 habitantes.

## Notas 
## Véxase tamén
Receptor de C5a

O **receptor de C5a** (**C5aR**), tamén coñecido como **receptor do compoñente do complemento 5a 1** (**C5AR1**) ou **CD88** (***C**luster* de **D**iferenciación **88**), é un receptor acoplado á proteína G  para o C5a. Funciona como receptor do complemento. O receptor de C5a modula as respostas inflamatorias, a obesidade, o desenvolvemento e os cancros. Desde un punto de vista da transdución de sinais, a activación do receptor de C5a está implicada no recrutamento da β-arrestina2 a través de Rab5a, o acoplamento de proteínas Gαi, a fosforilación de ERK1/2,  a mobilización de calcio e a activación de Rho, o que leva ás funcións augas abaixo, como a secreción de citocinas, a quimiotaxe e a fagocitose.

[450px|miniatura|Estrutura do receptor de C5a e os seus residuos que posúen un papel na unión de [ligandos ou na sinalización.]]

## Células 
O receptor de C5a exprésase en:
*Granulocitos
*Macrófagos
*Monocitos
*Células dendríticas
*Liña celular derivada do hepatoma HepG2
*Astrocitos
*Microglía

## Agonistas e antagonistas 
Desenvolvéronse agonistas e antagonistas potentes e selectivos para o receptor de C5a.

## Notas 
## Véxase tamén 
### Outros artigos 
*C5a para o mecanismo de unión
* Receptor de C3a
* Receptor do complemento

### Bibliografía 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

### Ligazóns externos 
* 
* 
* 
*
Concello de Töreboda

**Töreboda** é un concello sueco no condado de Västra Götaland. Anteriormente formaba parte do desaparecido condado de Skaraborg. A súa capital é a localidade de Töreboda. En decembro do ano 2024 o municipio tiña unha poboación de 9 043 habitantes.

## Historia administrativa 
A área do concello correspóndese á das parroquias de Beateberg, Björkäng, Bäck, Bällefors, Ekeskog, Fredsberg, Fägre, Halna, Hjälstad, Mo, Sveneby, Trästena e Älgarås. Nesas parroquias fundáronse coa reforma municipal de 1862 concellos rurais co mesmo nome. A localidade municipal de Moholm estableceuse o 21 de abril de 1940 e disolveuse a finais de 1955.

A localidade municipal de Töreboda estableceuse no concello de Björkäng o 9 de novembro de 1883 e disolveuse en 1909 cando se creou o köping de Töreboda tras unha escisión do concello rural. A parte restante do concello rural incorporouse en 1939 ao köping.

Coa reforma municipal de 1952 creáronse varios grandes concellos na zona: *Hova* (a partir dos anteriores concellos rurais de Hova e Älgarås), *Moholm* (de Beateberg, Bällefors, Ekeskog, Fägre, Hjälstad, Mo, Sveneby e Trästena) e *Undenäs* (de Halna e Undenäs). Ao mesmo tempo os concellos rurais de Bäck e Fredsberg pasaron a formar parte do köping de Töreboda.

O actual concello de Töreboda fundouse coa reforma municipal de 1971 a partir do köping de Töreboda, do concello rural de Moholm, dunha parte do de Hova (a parroquia de Älgarås) e doutra parte do de Undenäs (a parroquia de Halna).

## Xeografía 
O concello de Töreboda está situado no nordés da provincia histórica de Västergötland e limita ao nordés co concello de Laxå, no condado de Örebro, ao leste co municipio de Karlsborg, ao sueste co de Tibro, ao suroeste co de Skövde, ao noroeste co de Mariestad e ao norte co de Gullspång, todos no condado de Västra Götaland. O río Tidan atravesa a esquina suroeste do municipio.

## Notas
Marcial García Hervilla

**Marcial García Hervilla**, finado na Pobra do Caramiñal o 8 de novembro de 1876, foi un avogado e político galego.

## Traxectoria 
Avogado. Foi elixido deputado polo distrito de Noia nas eleccións de 1873. Finou na Pobra do Caramiñal o 8 de novembro de 1876.

## Vida persoal 
Foi tío de Victoriano García Martí.

## Notas
Pély

**Pély** é unha vila do condado de Heves, en Hungría.

## Demografía 
## Notas 
## Véxase tamén 
### Outros artigos 
*Zsuzsa Koncz
The Tomorrow War

***The Tomorrow War*** é un filme estadounidense de 2021 dirixido por Chris McKay, escrito por Zach Dean e protagonizado por Chris Pratt. Foi producido por David Ellison, Dana Goldberg, Don Granger, David S. Goyer, Jules Daly e Adam Kolbrenner, cun elenco secundario que contaba con Yvonne Strahovski, J. K. Simmons, Betty Gilpin, Sam Richardson, Edwin Hodge, Jasmine Mathews, Ryan Kiera Armstrong e Keith Powers. Segue a historia dunha mestura de soldados reais e civís enviados ao futuro para loitar e deter un malvado exército alieníxena.

## Personaxes 
* Chris Pratt como James Daniel "Dan" Forester Jr.
* Yvonne Strahovski como Coronel Muri Forester
** Ryan Kiera Armstrong como Muri Forester de mozo
* J. K. Simmons como James Daniel Forester
* Betty Gilpin como Emmy Forester
* Sam Richardson como Charlie
* Edwin Hodge como Dorian
* Jasmine Mathews como Tenente Hart
* Keith Powers como Comandante Greenwood

## Estrea 
O filme estaba programada inicialmente para estrearse o 25 de decembro de 2020 por Paramount Pictures, pero por mor da pandemia de COVID-19 foi reprogramada para o 23 de xullo de 2021, tomando a data de estrea de *Mission: Impossible - Dead Reckoning Part One*, e despois retirouse de novo da programación. En xaneiro de 2021, Amazon Studios estaba en conversas finais para adquirir o filme por uns 200 millóns de dólares. En abril de 2021, Amazon anunciou que adquirira oficialmente o filme e lanzouno en Amazon Prime Video en todo o mundo o 2 de xullo de 2021.

## Notas
Juan Álvarez Bocalandro

**Juan Álvarez Bocalandro**, finado en Ferrol en maio de 1901, foi un avogado e político galego.

## Traxectoria 
Avogado. Foi elixido deputado polo distrito de Carballo nas eleccións de 1873. En xaneiro de 1882 foi elixido vicepresidente do Comité republicano-progresita de Ferrol que presidía Francisco Suárez García. En setembro de 1886 aloxou a Nicolás Salmerón durante a súa visita a Ferrol. Finou en Ferrol a principios de maio de 1901.

## Vida persoal 
Casou con Amalia Cuevas Pombo, que finou en maio de 1898, e foi pai de Leopoldo, Aurora e Julio Álvarez Cuevas.

## Notas
Molenbeek-Saint-Jean

**Molenbeek-Saint-Jean** (en francés) ou **Sint-Jans-Molenbeek** (en neerlandés) moitas veces chamado simplemente **Molenbeek**, é un dos 19 concellos da rexión de Bruxelas-Capital, en Bélxica. Situado na parte occidental da rexión, limita coa cidade de Bruxelas, da que está separado pola canle Bruxelas-Charleroi, así como cos concellos de Anderlecht, Berchem-Sainte-Agathe, Dilbeek, Jette e Koekelberg. O regato Molenbeek, do que toma a cidade o seu nome, atravesa o municipio. Como é habitual en todos os concellos desta rexión, é legalmente bilingüe (francés-neerlandés).

## Demografía 
## Notas 
## Véxase tamén 
### Bibliografía 
*
Rúa de Policarpo Sanz

A **rúa de Policarpo Sanz** é unha vía urbana da cidade de Vigo. Comeza na confluencia da rúa Colón e a avenida de García Barbón, e finaliza na porta do Sol. Posúe apenas 400 metros de lonxitude, e é sede de grandes edificios senlleiros, converténdoa nunha das principais vías da cidade.

## Toponimia
O nome da rúa deriva do industria e mecenas galego marinés Xosé Policarpo Sanz. Recibiu dita denominación no ano 1889.

## Historia
Informes arqueolóxicos determinan que, previo á urbanización da cidade, a rúa de Policarpo Sanz non era máis que unha vaguada* pola que baixaba un pequeno regato ata onde hoxe se atopa o Teatro Afundación. Constituíu un dos principais viais da cidade no século XX, e estaba comunicada por tranvía.

## Morfoloxía e urbanismo
miniatura|Edificio El Moderno, outrora hotel e agora vivenda residencial.|esquerda
A rúa de Policarpo Sanz constitúe, pola súa importancia arquitectónica e urbanística, unha das rúa máis relevantes da cidade. A rúa posúe dous carrís por sentido, aínda que un dos carrís en dirección porta do Sol é un carril bus. Ten grandes beirarrúas, con parterres e pequenos arbustos.

En canto aos edificios, predominan construcións de non máis de seis andares, de estilo modernista con grande influencia francesa.

## Edificios senlleiros
* Edificio Banco de Vigo ou "Banco Pastor".
* Casa Enrique Lagos. Edificio promovido por Enrique Lagos Navajas y deseñado polo arquitecto francés Michel Pacewicz en 1901.
* Edificio Sanchón
* Edificio El Moderno. Nº 1.
* Edificio do Banco Popular
* Teatro Afundación. Nº 13A.
* Casa das Artes. Nº 15.
## Notas
## Véxase tamén
### Outros artigos
* Plan Palacios
Concello de Älvdalen

**Älvdalen** é un concello sueco no condado de Dalarna. A súa capital é a localidade de Älvdalen, que se atopa a 37 km ao noroeste de Mora. En decembro de 2024 o municipio tiña unha poboación de 6 882 habitantes.

O concello ten un clima comparable ao sur de Groenlandia e constitúe aproximadamente unha cuarta parte da área de Dalarna.

A industria turística domina a parte norte mentres que o sector industrial domina a parte sur do municipio.

## Xeografía 
O concello de Älvdalen é aproximadamente un cuarto da superficie de Dalarna. No municipio hai parques nacionais e reservas naturais cunha superficie total de máis de 1 800 km². Aquí atópase tamén o campo de tiro de Älvdalen, que é o máis grande de Suecia cunha superficie de 540 km².

O municipio está no noroeste do condado de Dalarna e limita ao sur co municipio de Malung-Sälen e ao sueste co de Mora, os dous en Dalarna. Ao nordés limita con Härjedalen, en Jämtland, e ao oeste fai fronteira con Noruega.

## Notas
Dólar American Innovation

O **dólar** ***American Innovation*** (en inglés: *American Inniovation dollar coin*) é unha serie de moedas estadounidenses co valor facial dun dólar, emitida pola Casa da Moeda dos EEUU desde 2018 e programada ata 2032, caracterizada por reproducir nos seus anversos a Estatua da Liberdade e nos reversos motivos alusivos á innovación e relacionados con cada un dos estados e os territorios do país.

A composición da serie é de 56 moedas, emitidas a razón de catro por ano.

## Historia 
### Proceso lexislativo 
O 31 de xaneiro de 2017, o representante demócrata por Connecticut James Himes introduciu na Cámara de Representantes dos EEUU o proxecto de lei HR 770, que prevía a emisión desta serie numismática. O proxecto foi aprobado con emendas por esta Cámara o 16 de xaneiro de 2018.

Posteriormente, o proxecto de lei emendado polo Senado foi aprobado novamente pola Cámara de Representantes o 27 de xuño de 2018, e finalmente foi promulgado como a Lei pública 115-197 logo da sinatura do presidente Donald Trump o 18 de xullo de 2018.

### O programa *American Innovation* 
O programa lanzouse oficialmente o 14 de decembro de 2018, coa emisión dunha moeda introdutoria especial que conmemoraba a sinatura de George Washington da primeira patente estadounidense, para un novo método de obtención de cinsa de potasa para a fabricación de fertilizantes.

A partir dese ano seguinte comezou a emisión regular de catro modelos anuais, para «celebrar as innovacións e as persoas innovadoras» de cada un dos cincuenta estados, mais o Distrito de Columbia e os cinco territorios non incorporados dos Estados Unidos (Porto Rico, Guam, a Samoa Americana, as Illas Virxes Estadounidenses e as Illas Marianas do Norte). A secuencia da emisión veu establecida pola orde en que cada territorio ratificara a Constitución dos Estados Unidos.

As moedas non se emiten para a súa posta en circulación ordinaria,

En función da súa ceca de procedencia, cada moeda amosa a modo de marca de ceca as iniciais "P" (Ceca de Filadelfia) ou "D" (Ceca de Denver). Pola súa banda, todas as moedas cuñadas cun acabamento especial *proof* —fondo espello e relevo mate— contan coa marca S (Ceca de San Francisco).

Logo da emisión inaugural de 2018, en 2019 engadiuse, a modo de marca anual, unha roda de engrenaxe baixo o lema nacional IN GOD WE TRUST do anverso, común ás catro moedas emitidas en cada emisión e diferentes cada ano.

## Especificacións 
Amósanse na seguinte táboa as imaxes dos dólares da serie *American Innovation*, así como algúns datos relevantes de cada ano de emisión:

## Notas 
## Véxase tamén 
### Bibliografía 
* Yeoman, R. S. (2024). *A Guide Book of United States Coins 2025*. 78ª ed. Whitman Publishing, Atlanta. ISBN 978-0794850623

### Outros artigos 
* Moeda dun dólar estadounidense
* Moedas do dólar estadounidense
* Casa da Moeda dos Estados Unidos

### Ligazóns externas 
* Informative Guide to American Innovation Dollars
Concello de Vellinge

**Vellinge** é un concello sueco no condado de Escania. Anteriormente formaba parte do desaparecido condado de Malmöhus. A súa capital é a localidade de Vellinge. O municipio forma parte da área metropolitana de Malmö.

A chaira de Söderslätt inclúe o interior do municipio, que está formado en gran parte por terras agrícolas. Ao longo da costa a paisaxe está formada por prados húmidos, breixairas, praias de dunas, lagoas, bancos de area e augas costeiras pouco profundas. 

Debido á súa proximidade a Malmö moitos dos seus habitantes traballan fóra do concello. A principios da década de 2020 aproximadamente o 70 por cento dos empregos do municipio estaban nas industrias de servizos.

Dende a fundación do concello en 1971 ata mediados da década de 2020 a poboación triplicouse, pasando dos 13 112 habitantes en 1970 aos 37 816 en decembro de 2024. 

## Notas
Upplands-Bro

**Upplands-Bro** é un concello sueco no noroeste do condado de Estocolmo. A súa capital é a localidade de Kungsängen.

O concello ten unha paisaxe típica da zona do lago Mälar, outeiros de morenas boscosas, parcialmente espidas e grandes chairas arxilosas. A actividade económica local está fortemente afectada pola súa proximidade a Estocolmo. Como en moitos outros municipios periféricos, está dominada polo comercio e as industrias de servizos.

Dende a fundación do concello en 1971 a tendencia da poboación, salvo algúns anos, foi moi positiva. En decembro de 2024 Upplands-Bro tiña unha poboación de 32 868 habitantes.

## Xeografía 
O concello está situado na parte sur da provincia histórica de Uppland, na beira oriental do lago Mälar. O municipio de Upplands-Bro limita ao nordés co concello de Sigtuna, ao leste co de Upplands Väsby, ao sueste co de Järfälla e ao sur ten unha fronteira marítima co de Ekerö, todos no condado de Estocolmo. Upplands-Bro tamén limita ao oeste cos concellos de Enköping (fronteira marítima) e Håbo, os dous no condado de Uppsala.

## Notas
Concello de Ulricehamn

**Ulricehamn** é un concello sueco no condado de Västra Götaland. ANteriormente era parte do desaparecido condado de Älvsborg. A súa capital é a localidade de Ulricehamn. En decembro de 2024 o municipio tiña unha poboación de 24 985 habitantes.

O concello está situado nunha ramificación da chaira meridional de Suecia. A súa superficie está dominada por bosques, pero tamñen ten unha gran cantidade de terreos agrícolas e comparación co conxunto do país. Nos vales de fractura hai lagos como o Åsunden. No val de Ätradalen atópase o río Ulricehamnsåsen e varios cursos de auga teñen as súas zonas de orixe dentro do municipio, entre os que se atopan os Ätran, Tidan e Viskan.

A zona que conforma o municipio leva moito tempo asociada ao comercio e ao téxtil. Este último sector seguía sendo importante para a actividade económica local a principios da década de 2020.

## Notas
Fonissa

***Fonissa*** (en ) é un filme dramático grego de 2023 dirixido por Eva Nathena e escrito por Katerina Bei. Baséase na novela homónima de Alexandros Papadiamandis, *A asasina*. É a terceira adaptación cinematográfica da novela, logo dos filmes de Kostas Ferris (1974) e Angelos Kovotsos (1991). A historia xira arredor da vida da viúva Hadoula en Skiathos no século XX. As protagonistas son Kariofyllia Karabeti, Maria Protopappa, Penelope Tsilika, Elena Topalidou e Georgianna Dallara.

Foi escollido como candidato de Grecia para o Óscar ó mellor filme internacional na 97ª edición dos premios, mais finalmente non foi nomeado.

## Personaxes 
*Kariophyllia Karabeti como Hadoula ou Fragogiannou
*Maria Protopappa como Delharo, nai de Hadoula
*Penelope Tsilika como Delharo, filla de Hadoula
*Elena Topalidou como Amersa
*Georgianna Dallara como Hadula aínda nova
*Dimitris Imellos
*Yannis Tsortekis
*Christos Stergioglou
*Maria Skula
*Mania Papadimitriou
*Stathis Stamoulakatos
*Christina Maksouri como Krinio
*Olga Damanis
*Ersi Malikenzou
*Antonis Tsiotsiopoulos
*Niki Papandreou
*Michalis Oikonomou
*Galini Hatzipashalis
*Verônica Davaki

## Notas 
## Véxase tamén 
### Outros artigos 
* Filmes de Grecia propostos ó Óscar ó mellor filme internacional
* Filmes propostos ó mellor filme internacional na 97ª edición dos Óscar
Kidnapping Inc.

***Kidnapping Inc.*** é un filme haitiano de 2024 coescrito e dirixido por Bruno Mourral, no seu debut como director. É unha coprodución entre Haití, o Canadá e Francia. Está protagonizado por Jasmuel Andri e Rolaphton Mercure nos papeis de Doc e Zoe, dous gángsters de baixo nivel en Haití aos que se lles encarga a tarefa de transportar ao fillo secuestrado do candidato presidencial Benjamin Perralt (Ashley Laraque) ao cuartel xeral do seu xefe, só para que o plan saia mal cando o matan accidentalmente, e deben secuestrar ao parecido Patrick (Patrick Joseph) para tapar as súas pegadas.

Foi escollido como candidato de Haití para o Óscar ó mellor filme en lingua non inglesa na 97ª edición dos premios, mais finalmente non apareceu na lista final. Foi escollido de novo na 98ª edición dos premios, mais finalmente non foi nomeado.

## Personaxes 
* Anabel Lopez como Audrey
* Gessica Généus como Laura
* Rolapthon Mercure como Zoé
* Jasmuel Andri como doutor
* Manfred Marcelin como capitán Fritz Bama
* Patrick Joseph como Patrick
* Ashley Laraque como senador Benjamin Perralt
* Marcus Boereau como Eddy

## Notas 
## Véxase tamén 
### Outros artigos 
* Filmes de Haití propostos ó Óscar ó mellor filme internacional
* Filmes propostos ó mellor filme internacional na 97ª edición dos Óscar
* Filmes propostos ó mellor filme internacional na 98ª edición dos Óscar
Ramiro Pascual

**Ramiro Pascual Lorenzo**, nado en 1865 e finado en 1940, foi un enxeñeiro civil galego.

## Traxectoria
Foi responsábel, entre outras obras, da conceptualización e execución do ensanche de Vigo en 1907, do proxecto de tranvía a Baiona e do abastecemento e saneamento de augas de boa parte da cidade olívica. Presidiu a empresa de Tranvías Eléctricos de Vigo. Foi tamén responsábel dos proxectos dos faros da illa de Tambo e da de Ons, na ría de Pontevedra, e responsable do servizo de Obras Públicas en Pontevedra.

## Notas
## Véxase tamén
### Outros artigos
* Plan Palacios
Concello de Vänersborg

**Vänersborg** é un concello sueco no condado de Västra Götaland que anteriormente formaba parte do desaparecido condado de Älvsborg. A súa capiltal é a localidade de Vänersborg, que está no extremo sur do lago Vänern. Vänersborg foi a capital do condado de Älvsborg entre 1690 e 1997.

O concello está situado no noroeste da provincia histórica de Västergötland e no sueste da de Dalsland. O río Göta atravesa o municipio en dirección norte-sur. No norte e no sueste do municipio hai chairas arxilosas cultivadas con bosques e turbeiras no medio. Ao noroeste e ao sur hai mesetas. 

O sector público é un empregador importante, a pesar de que as empresas de enxeñaría de alta tecnoloxía, informática e electrónica, actividades educativas e empresas de servizos están a tomar o relevo cada vez máis.

Dende a fundación do concello en 1971 a tendencia de poboación vén sendo positiva. En decembro de 2024 o municipio tiña unha poboación de 40 041 habitantes. 

## Notas
Saint-Gilles, Bruxelas

**Saint-Gilles** (en francés) ou **Sint-Gillis** (en neerlandés) é un dos 19 concellos da rexión de Bruxelas-Capital, en Bélxica. Situado na parte sur da rexión, limita coa cidade de Bruxelas, Anderlecht, Forest e Ixelles. Como é habitual en todos os concellos desta rexión, é legalmente bilingüe (francés-neerlandés).

## Demografía 
## Notas 
## Véxase tamén
Pinarnegrillo

**Pinarnegrillo** é un concello español da provincia de Segovia, na comunidade autónoma de Castela e León.

## Demografía 
Segundo o INE, no ano 2024 tiña unha poboación de 96 habitantes.

## Notas 
## Véxase tamén
Receptor do complemento

Un **receptor do complemento** é un receptor unido a membrana pertencente ao sistema do complemento, o cal forma parte do sistema inmunitario innato. Os receptores do complemento únense a fragmentos de proteínas efectoras que se producen en resposta a complexos antíxeno-anticorpo ou moléculas asociadas a danos. A activación do receptor do complemento contribúe á regulación da inflamación, extravasación de leucocitos, e fagocitose; tamén contribúe á resposta inmune adaptativa. Receptores do complemento diferentes poden participar na vía clásica do complemento, na vía alternativa ou en ambas.

## Expresión e función 
Os glóbulos vermellos, especialmente os monocitos e macrófagos, expresan receptores do complemento na súa superficie. Os receptores do complemento poden unirse a fragmentos do compoñente do complemento 3 (C3) ou do compoñente do complemento 4 (C4) que cobren a superficie do patóxeno, pero cada receptor causa diferentes actividades augas abaixo.

:a.B: célula B. E: eritrocito. Endo: célula endotelial. D: célula dendrítica. FDC: célula dendrítica folicular. Mac: macrófago. MC: mastocito. M0: monocito. Pha: fagocito. PMN: leucocito polimorfonuclear.

## Importancia clínica 
Os déficits na expresión do receptor do complemento poden causar enfermidades. As mutacións nos recpetores do complemento que alteran o funcionamento dos receptores poden tamén incrementar o risco de certas enfermidades.

## Notas 
## Véxase tamén 
### Ligazóns externas 
*
Liga de Amigos da Coruña

A **Liga de Amigos da Coruña** foi unha asociación cultural e recreativa que existiu na Coruña nos primeiros anos do século XX.

## Historia 
[miniatura|Cartel das festas da [A Coruña|Coruña de 1907, organizadas pola Liga de Amigos.]]
Foi fundada en 1903 co obxectivo de organizar as festas de María Pita da Coruña e de "fomentar e apoiar todo o que levase ao melloramento e engrandecemento da poboación". O seu primeiro presidente foi José María Riguera Montero. A sociedade foi a autora xa das festas de 1904, na que organizaron diferentes actividades como a Batalla de Flores, espectáculos pirotécnicos, cabalgatas ou regatas de traiñeiras nas que participaron equipos como os da Sala Calvet ou o Sporting Club Casino. Ese mesmo ano creouse un semanario como órgano da organización, co título de *El Argos*, dirixido por Carlos Pol. Durante os seguintes anos continuaron organizando as festas da cidade, incluíndo novas actividades como a primeira Cabalgata dos Reis Magos da historia de Galicia ou outras competicións deportivas como concursos hípicos ou o Campionato de Galicia e Asturias de fútbol.

En agosto de 1911 a Liga de Amigos puxo en marcha un festival de aviación no Campo da Estrada, no que se realizou o primeiro voo a motor da historia de Galicia, a cargo do piloto francés Georges Leforestier.

## Notas 
## Véxase tamén 
### Bibliografía 
*
Luis Pérez Álvarez

**Luis Pérez Álvarez**, coñecido como **Luis de Nacidas**, nado en Moaña en 1916 e finado no mesmo concello en 1983, foi un mariñeiro e sindicalista galego.

## Traxectoria 
Fillo de José Pérez Eiroa e Virtuosa Álvarez. Mariñeiro de Moaña, comezou de rapaz nun bote que ía ao boliche. Membro do sindicato Solidaridad Marinera da CNT. Co golpe de Estado do 18 de xullo de 1936 foi detido. Xulgado en Vigo o 17 de decembro por auxilio á rebelión na causa 1212/36 xunto con José Fervenza Pena, Jesús Vilariño Santomé, José Fandiño Pidre, Eugenio Gayo Santomé, Manuel Catrofes Rodríguez, Manuel Fervenza Pena, Manuel Vilariño Santomé e Arturo Piñeiro Iglesias “Chaplin” , foi condenado a 15 anos de prisión o 23 de decembro. Estivo preso en Vigo, na Illa de San Simón, e no cuartel de Santocildes de Astorga. Realizou traballos forzados na construción da liña Ponferrada-Burgos. Saíu en liberdade condicional en 1942. Traballou como patrón de pesca en Moaña, onde faleceu en 1983.

Xa xubilado escribiu unhas memorias coa intención de legarlle a súa memoria ao seu neto.

## Notas 
## Véxase tamén 
### Bibliografía 
* 

### Ligazóns externas 
* A escrita dos pescadores

* Las memorias de un moañés sacan a la luz una "fosa común" en un cuartel de Astorga

* Quen poden ser os homes sen nome da fosa común de Cabreira?
Wicked (filme)

***Wicked*** é un filme estadounidense de 2024 dirixido por Jon M. Chu e escrito por Winnie Holzman e Dana Fox. É unha adaptación do primeiro acto do act of the musical de 2003 de Stephen Schwartz e Holzman, que á súa vez está vagamente baseado na novela de 1995 de Gregory Maguire, que á súa vez é unha reinterpretación dos libros de *Oz* e do filme de 1939, *The Wizard of Oz*.

## Personaxes 
* Cynthia Erivo como Elphaba Thropp
** Karis Musongole como Elphaba de nena
* Ariana Grande como Galinda "Glinda" Upland, unha moza popular que se converte en Glinda the Good
* Ethan Slater como Boq Woodsman
** Luisa Guerreiro como os movementos de Dr. Dillamond
* Michelle Yeoh como Madame Morrible
* Jeff Goldblum como Wonderful Wizard of Oz
* Marissa Bode como Nessarose Thropp
** Cesily Collette Taylor como Nessarose de nena
* Bronwyn James como ShenShen
** Sarah Mardel como os movementos de Wolf Doctor
* Colin Michael Carmichael como Professor Nikidik

## Notas
DeWitt Motor Company

A **DeWitt Motor Company** foi un fabricante estadounidense de automóbiles en North Manchester, Indiana desde aproximadamente 1908 ata 1910.

Os vehículos viñan en dous modelos, un runabout de 2 prazas e un camión lixeiro de 2 prazas. Ambos tiñan rodas altas que se parecían aos buggies estándar da época, e estaban propulsados ​​por un simple motor de 2 cilindros opostos arrefriado por aire.

A empresa creouna Virgil DeWitt, un inmigrante sueco aos Estados Unidos.

Cando comezaron a produción, existía a idea de que os coches da DeWitt Motor Company representaban o futuro inmediato da industria automotriz. A capacidade da compañía estimouse nunha produción diaria de catro vehículos. En pouco tempo, con todo, o público comezou a mirar con retranca os vehículos de rodas altas e o soño da compañía desapareceu.

O 5 de maio de 1910, un incendio destruíu completamente o edificio da fábrica DeWitt. A fábrica nunca reconstruíuse, en parte porque os coches de rodas altas xa estaban a perder popularidade.

## Véxase tamén
### Ligazóns externas
* Historical Society: DeWitt Motor Company
Juan Milleiro Sampedro

**Juan Clímaco Milleiro Sampedro**, nado en Moaña o 8 de abril de 1912 e finado en Pontevedra o 12 de xullo de 1937, foi un funcionario e político galego.

## Traxectoria 
Pertencía a unha familia orixinaria de Redondela. Militou moi novo nas Xuventudes Socialistas. Formou parte da comisión do PSOE para debater o texto do estatuto de Galicia. Traballou na Oficina de Augas do concello de Pontevedra. Foi detido en outubro de 1934. Logo do golpe de Estado do 18 de xullo de 1936 formou parte dos defensores da legalidade republicana no Goberno Civil de Pontevedra e foi detido. Suspendido como funcionario do concello de Pontevedra o 15 de agosto, foi destituído o 28 de novembro de 1936. Xulgado na causa 174/37, o fallo do tribunal condeouno a cadea perpetua, pero tres vocais do tribunal, entre eles o poñente da causa Ramón Rivero de Aguilar, formularon un voto particular pois consideran a Milleiro líder destacado do grupo e coidaban que debía ser condenado a morte. O Auditor de División situouse na liña dos votos particulares e foi condenado a morte o 15 de xuño de 1937. Foi fusilado o 12 de xullo na avenida de Buenos Aires, un pouco antes de Monte Porreiro, xunto con Estanislao Graña Soliño.

## Notas 
## Véxase tamén 
### Bibliografía 
* Juan Milleiro Sampedro, un defensor da legalidade republicana.
Stratford

**Stratford** é unha cidade da provincia canadense de Ontario. 

## Demografía 
En 2021 a poboación ascendía a 33&nbsp;232 habitantes.

## Notas 
## Véxase tamén
Kolas Yotaka

**Kolas Yotaka**, nada o 17 de marzo de 1974, é unha política e xornalista taiwanesa de etnia amis. Entre 2020 e 2022, e máis tarde en 2023, foi voceira da Oficina Presidencial baixo o goberno de Tsai Ing-wen. Anteriormente, en 2018, exerceu como voceira da Corte Executiva, a primeira persoa indíxena no posto.

Como xornalista, Kolas Yotaka traballou de reporteira para Televisión Formosa e como presentadora de telexornal na Televisión Indíxena de Taiwán.

## Nome 
Os amis ou pangcah empregan un sistema de patronímicos e matronímicos. Xa que logo, o seu segundo nome, Yotaka, é o nome de pía do seu pai. Porén, a causa das políticas de sinización do goberno, só o seu nome han, Yeh Kuan-lin (en ), era oficialmente recoñecido. Kolas logrou rexistrar o seu nome indíxena en 2006, grazas a unha nova lexislación.

## Notas 
## Véxase tamén 
### Bibliografía 
* 
*
Gema Neira

**Gema Rodríguez Neira**, coñecida como **Gema Neira** ou **Gema R. Neira**, nada en Ferrol en 1982, é unha guionista, produtora e creadora audiovisual galega. 

## Traxectoria
Estudou Dirección audiovisual na Escola de Arte e Superior de Deseño Pablo Picasso da Coruña. Realizou as prácticas na Coruña e empezou a traballar con Bambú Producciones en 2008, a produtora que daquela dirixía o matrimonio Teresa Fernández-Valdés e Ramón Campos. Na produtora é directora de desenvolvemento.

## Obra 
* *Las chicas del cable* (guionista)
* *Alta mar* (guionista)
* *Velvet* (guionista)
* *Desaparecida* (guionista)
* *Guante* *blanco* (guionista)
* *Gran Reserva* (guionista)
* *Seis hermanas* (guionista)
* *Bajo sospecha* (guionista)
* *La* *embajada* (guionista)
* *45 revoluciones*
* *Gran Hotel*
* *Hispania*
* *Instinto*
* *Tiempos de guerra*
* *Traición*
* *Manual para señoritas*
* *El caso Asunta*
* *Land of women (coguionista).*
* *Nacho*
* *Un asunto privado*
* *Fariña*
* *Manual para señoritas*

## Vida persoal 
Vive en Madrid.

## Notas
Traseirexa

O topónimo **Traseirexa** pode referirse a:

;En Galiza
***Santa María de Traseirexa**, parroquia do concello de Vilardevós;
****Traseirexa**, lugar de dita parroquia.

## Véxase tamén
### Outros artigos
Tras Igrexa

Como topónimo **Tras Igrexa** pode referirse a:

;En Galiza
***Tras Igrexa**, lugar da parroquia de Villestro, no concello de Santiago de Compostela;
***Tras da Igrexa**, lugar da parroquia de Crendes, no concello de Abegondo.

## Véxase tamén
### Outros artigos
Traspedra

Como topónimo **Traspedra** pode referirse a:

;En Galiza
***Traspedra**, lugar da parroquia de Santeles, no concello da Estrada;
***Traspedra**, lugar da parroquia de San Cosme de Abeancos, no concello de Melide.

## Véxase tamén
### Outros artigos
Espinaréu

**Espinaréu** é unha parroquia do concello asturiano de Piloña. En 2023 tiña unha poboación de 127 habitantes. É coñecida pola gran cantidade de hórreos que posúe (20), ademais de 6 paneras. Algúns dos hórreos máis antigos datan de 1548. 

## Xeografía 
### Localidades 
### Sitios 
## Galería de imaxes 

Ficheiro:Hórreos de Espinaredo. Asturias. 11.jpg|Hórreo asturiano en Espinaréu.
Ficheiro:Hórreos de Espinaredo. Asturias. 01.jpg|Hórreo.
Ficheiro:Hórreos de Espinaredo. Asturias. 14.jpg|Hórreo.
Ficheiro:Hórreos de Espinaredo. Asturias. 47.jpg|Hórreo.

## Notas 
## Véxase tamén